45. ΠΡΑΞΙΣ ΥΠΟΥΡΓΙΚΟΥ ΣΥΜΒΟΥΛΙΟΥ Άριθ. 34 της 13/26 Μαρτ. 1974 (ΦΕΚ  Α΄ 81) Περί Κανονισμού λειτουργίας του Υπουργικού Συμβουλίου υπ’ αμφοτέρας τας συνθέσεις αυτού. Λαβόν υπ’ όψιν τας διατάξεις του άρθρ. 3 (παρ. 1) του υπ’ αριθ. 175/1973 Ν. Δ/τος «περί Υπουργικού Συμβουλίου και Υπουργείων», ως ετροποποιήθη και συνεπληρώθη. Αποφασίζει Εγκρίνει τον Κανονισμόν της λειτουργίας του Υπουργικού Συμβουλίου, υπ’ αμφοτέρας τας συνθέσεις αυτού, έχοντα ως ακολούθως: ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ  ΥΠΟΥΡΓΙΚΟΥ ΣΥΜΒΟΥΛΙΟΥ  ΥΠ’ ΑΜΦΟΤΕΡΑΣ ΤΑΣ  ΣΥΝΘΕΣΕΙΣ ΑΥΤΟΥ. ΚΕΦΑΛΑΙΟ Α΄ Το Υπουργικόν Συμβούλιον Συγκρότησις, Υπουργικού Συμβουλίου, υπό πλήρη σύνθεσιν. ΄Αρθρ.1.–1.Το Υπουργικόν Συμβούλιον, υπό πλήρη σύνθεσιν, αποτελείται, κατά νόμον, από τον Πρωθυπουργόν, τους Αντιπροέδρους της Κυβερνήσεως και άπαντας τους Υπουργούς.  2.Οι Υφυπουργοί, μη αποτελούντες μέλη του Υπουργικού Συμβουλίου, παρίστανται εις τας συνεδριάσεις αυτού, άνευ ψήφου, οσάκις καλούνται υπό του Πρωθυπουργού.  3.Εις τας συνεδριάσεις του Υπουργικού Συμβουλίου παρίσταται και ο Γραμματεύς αυτού.  Σύγκλησις ΄Αρθρ.2.-1.Το Υπουργικόν Συμβούλιον συνέρχεται εις ειδικώς οριζομένην αίθουσαν του κτιρίου, εν ώ είναι εγκατεστημένον το Γραφείον του Πρωθυπουργού. Δύναται όμως να συνέλθη και εις έτερον χώρον, οριζόμενον παρά του Πρωθυπουργού, ως Προέδρου, εν τη απευθυνομένη προς τα μέλη του Υπουργικού Συμβουλίου προσκλήσει.  2.Το Υπουργικόν Συμβούλιον καλείται εις τακτάς συνεδριάσεις, προσκλήσει του Πρωθυπουργού, ως Προέδρου αυτού, όστις δύναται να συγκαλέση τούτο και οποτεδήποτε ήθελε κρίνει αναγκαίον. Μετά της προσκλήσεως κοινοποιείται και η ημερησία διάταξις των προς συζήτησιν θεμάτων. Ημερησία Διάταξις ΄Αρθρ.3.-1.Η ημερησία διάταξις των προς συζήτησιν θεμάτων, συντάσσεται μερίμνη του Γραμματέως του Υπουργικού Συμβουλίου, επί τη βάσει εντολών του Πρωθυπουργού και υποβάλεται εις αυτόν προς υπογραφήν, είτα δε κοινοποιείται εις τα μέλη του Υπουργικού Συμβουλίου τρείς τουλάχιστον ημέρας προ της συνδριάσεως, πλην της περιπτώσεως καθ’ ήν το Υπουργικόν συμβούλιον συγκαλείται εκτάκτως.  2.Δια τον καταρτισμόν της ημερησίας διατάξεως λαμβάνονται υπ’ όψιν αι εισηγήσεις των αρμοδίων Υπουργών, περιλαμβανομένων και των σχεδίων νομοθετικών ή Π. Δ./των και πράξεων.  3.Αντίγραφα των κατά την προηγουμένην παράγραφον στοιχείων διαβιβάζονται αμελλητί, εις τα μέλη του Υπουργικού Συμβουλίου, τηρουμένης της εν παρ. 1 προθεσμίας. Απαρτία- Διεξαγωγή των συζητήσεων –  Ψηφοφορία- Πρακτικά ΄Αρθρ.4.–1.Το Υπουργικόν Συμβούλιον, ευρισκόμενον εν απαρτία κατά τα εν παρ. 2 του άρθρ. 3 του υπ’ αριθ. 175/1973 Ν. Δ/τος οριζόμενα, συζητεί, μετ’ εισήγησιν του αρμοδίου ή των αρμοδίων Υπουργών και αποφασίζει δια της απολύτου πλειονοψηφίας του συνόλου των μελών αυτού. Εν ισοψηφία υπερισχύει η γνώμη υπέρ ης τάσσεται ο Πρωθυπουργός. Εν περιπτώσει σχηματισμού περισσοτέρων των δύο γνωμών, ο Πρωθυπουργός δύναται να προκαλέση δια φανεράς ψηφοφορίας, απόφασιν περί αποκλεισμού μιάς ή περισσοτέρων εκ των , δια του μικροτέρου αριθμού ψήφων, υποστηριζομένων γνωμών, των υπέρ αυτών ψηφισάντων καλουμένων να προσχωρήσουν εις μίαν των επικρατεστέρων. 2.Επί θεμάτων, περί των οποίων, ως εκ της φύσεως αυτών κρίνει ο Πρωθυπουργός ότι είναι αναγκαία άμεσος λήψις αποφάσεως, αύτη λαμβάνεται δια της εν τη προηγουμένη παραγράφω πλειονοψηφίας, δι’ υπογραφής του σχεδίου αυτής παρά των μελών του Υπουργικού Συμβουλίου, καταχωριζομένης και εις πρακτικόν.  3.Επί των εν γένει συζητήσεων,πράξεων, αποφάσεων εγκρίσεων κλπ. του Υπουργικού Συμβουλίου τηρούνται επίσημα πρακτικά, μερίμνη του Γραμματέως αυτού, τα οποία επικυροί ο Πρωθυπουργός.  4.Τα επίσημα πρακτικά περιλαμβάνουν σύντομον περίληψιν των διαμειφθέντων κατά τας συζητήσεις του Υπουργικού Συμβουλίου, ως και ακριβή και σαφή διατύπωσιν των τελικών συμπερασμάτων και των  λαμβανομένων αποφάσεων επί των θεμάτων της ημερησίας διατάξεως. 5.Τα εκδιδόμενα, προτάσει του Υπουργικού Συμβουλίου Δ/τα και αι λοιπαί πράξεις αυτού, δέον να φέρουν την προσυπογραφήν των περισσοτέρων των μελών αυτού.  6.Εις τα επίσημα πρακτικά καταχωρίζεται πάσα εκδιδομένη απόφασις ή πράξις του Υπουργικού Συμβουλίου. Αι πράξεις ή αποφάσεις αύται φέρουν ίδιον αριθμόν και χρονολογίαν λήψεως, εν δε τω προοιμίω αυτών αναφέρονται αι διατάξεις και τα λοιπά στοιχεία, εφ’ ών ερείδεται η λαμβανομένη απόφασις ή η πράξις του Υπουρ γικού Συμβουλίου.  (Μετά την σελ. 84, 24 (α) Σελ. 84,25(α) Τεύχος 520- Σελ. 67  Υπουργικό Συμβούλιο - Οργάνωση Υπουργείων - Κυβερνητικές Επιτροπές 1.Ε.α.45 7.Τα πρακτικά, πρό της κατά την παρ. 3 του παρόντος άρθρου επικυρώσεως αυτών υπό του Πρωθυπουργού, αποστέλλονται εις τα μετασχόντα της συνεδριάσεως του Υπουργικού Συμβουλίου μέλη, προς θεώρησιν. Αύτη λογίζεται γενομένη, άμα τη παρόδω τριημέρου από της αποστολής των πρακτικών, εφ’ όσον εντός της προθεσμίας ταύτης δεν προεβλήθη αμφισβήτησις περί της ακριβείας  του περιεχομένου ή της διατυπώσεως. Επί αμφισβητήσεως, το θέμα άγεται ενώπιον του Υπουργικού Συμβουλίου, κατά την αμέσως επομένην συνεδρίασιν , εκτός εάν η αμφισβήτησις αρθή προηγουμένως υπό του Πρωτθυπουργού.  8.Τα πρακτικά, μετά την επικύρωσίν των υπό του Πρωθυπουργού, βιβλιοδετούνται μερίμνη του Γραμματέως του Υπουργικού Συμβουλίου, εις ειδικόν βιβλίον καλούμενον « Βιβλίον Πρακτικών Υπουργικού Συμβουλίου».  Ο Γραμματεύς του Υπουργικού Συμβουλίου είναι υπεύθυνος δια την φύλαξιν του Βιβλίου Πρακτικών.  9.Ο φάκελλος εκάστου θέματος, μετ’ αντιγράφου του σχετικού πρακτικού συζητήσεως, τηρείται εις ειδικόν αρχείον, παρά τη Γραμματεία του Υπουργικού Συμβουλίου.  10.Επί θεμάτων απολύτως απορρήτου χαρακτήρος είναι δυνατόν, κατά την κρίσιν του Πρωθυπουργού, να τηρώνται πρακτικά, παρά του νεωτέρου κατά το προβάδισμα Υπουργού ή παρισταμένου τυχόν Υφυπουργού, άτινα φυλάσσονται υπό του Υπουργού παρά τω Πρωθυπουργώ.  11.Η μυστικότης των διεξαγομένων συζητήσεων και λαμβανομένων αποφάσεων του Υπουργικού Συμβουλίου, αποτελεί ζήτημα τιμής των Υπουργών και του Γραμματέως.  Παρακολούθησις της εκτελέσεως των αποφάσεων. ΄Αρθρ.5.-Η Γραμματεία του Υπουργικού Συμβουλίου οφείλει, αμελλητί, να κοινοποιή εις άπαντας τους Υπουργούς τας λαμβανομένας αποφάσεις, μετά των τυχόν οδηγιών του Πρωθυπουργού προς ενέργειαν και να επιμελήται της δημοσιεύσεως εις την Εφημερίδα της Κυβερνήσεως, των χρηζουσών τοιαύτης, πράξεων ή αποφάσεων του Υπουργικού Συμβουλίου υπ’ αμφοτέρας τας συνθέσεις αυτού. Σελ. 84,26(α) Τεύχος 520- Σελ. 68 ΚΕΦΑΛΑΙΟΝ Β΄. Συγκρότησις Υπουργικού Συμβουλίου, υπό περιωρισμένην σύνθεσιν ΄Αρθρ. 6.-1.Το Υπουργικόν Συμβούλιον, υπό περιωρισμένην σύνθεσιν, αποτελείται εκ των εν τη παρ. 3 του άρθρ. 1 του υπ’ αριθ. 175/1973 Ν. Δ/τος « περί Υπουργικού Συμβουλίου και Υπουργείων» οριζομένων μελών της Κυβερνήσεως και συγκαλείται εις τακτάς συνεδριάσεις, προσκλήσει του Πρωθυπουργού, ως Προέδρου, δυναμένου να συγκαλέση και οποτεδήποτε άλλοτε τούτο. Μετά της προσκλήσεως κοινοποιείται και η ημερησία διάταξις των προς συζήτησιν θεμάτων.  2.Υφυπουργοί, οσάκις καλούνται υπό του Πρωθυπουργού, μετέχουν των συνεδριάσεων αυτού άνευ ψήφου. 3.Εις τας συνεδριάσεις παρίσταται και ο Γραμματεύς του Υπουργικού Συμβουλίου.  4.Αι περί συγκλήσεως, τόπου συνεδριάσεως, ημερησίας διατάξεως, απαρτίας, λήψεως αποφάσεων, τηρήσεως πρακτικών κλπ., διατάξεις των άρθρ. 2, 3, 4 και 5 του παρόντος εφαρμόζονται αναλόγως και κατά την λειτουργίαν του Υπουργικού Συμβουλίου, υπό περιωρισμένην σύνθεσιν.  5.΄Οπου εν τω παρόντι Κανονισμώ αναφέρεται το Υπουργικόν Συμβούλιον νοείται υπ’ αρμφοτέρας τας συνθέσεις αυτού.  ΄Αρθρ.7.-Η ισχύς του παρόντος Κανονισμού άρχεται από της δημοσιεύσεως αυτού δια της Εφημερίδος της Κυβερνήσεως, καταργουμένης της υπ’ αριθ. 24/4.3.1969(ΦΕΚ 47/1969 τεύχ. Α΄ ) αποφάσεως του Υπουργικού Συμβουλίου « περί Κανονισμού λειτουργίας του Υπουργικού Συμβουλίου και των εξ Υπουργών Συμβουλίων και Επιτροπών». 1.Ε.α.45 Υπουργικό Συμβούλιο - Οργάνωση Υπουργείων - Κυβερνητικές Επιτροπές 